Sumarbústaður í Eyja - og Miklaholtshreppi brann til grunna Eldur kom upp í sumarbústað í landi Svarfhóls í Eyja - og Miklaholtshreppi á sunnanverðu Snæfellsnesi í hádeginu í dag . Ábúendur á nærliggjandi bæ tilkynntu um eldinn til Slökkviliðs Borgarbyggðar um kl. 13 og voru slökkviliðsmenn komnir á staðinn rúmlega fjörtíu mínútum síðar . Bústaðurinn var alelda þegar slökkviliðið kom á vettvang og lítið hægt að gera til að bjarga því að sögn Jökuls Fannars Björnssonar aðstoðarslökkviliðsstjóra Slökkviliðs Borgarbyggðar . Slökkvistarfi lauk tæpum hálftíma síðar en sumarbústaðurinn gjöreyðilagðist í eldsvoðanum . Húsið var mannlaust og eru eldsupptök ókunn að sögn Jökuls Fannars .